Ժուան Ժեզուս

Ժուան Ժեզուս (պորտ.՝ Juan Jesus, հունիսի 10, 1991(1991-06-10), Բելու Օրիզոնտի, Բրազիլիա), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Ռոմայի կազմում։ Խաղում է կենտրոնական և ձախ պաշտպանի դիրքում։


== Ակումբային կարիերա ==


=== Ինտերնասիոնալ ===
Ժեզուսը Ինտերնասիոնալի ակադեմիայի սան է։ Իր պրոֆեսիոնալ դեբյուտը նշեց 2010 թվականի հունվարի 18-ին՝ Լիգա Գաուշուի Իպիրանգա Էրեշինի դեմ խաղում։ Սերիա A-ում իր առաջին հանդիպումը անցկացրեց մայիսի 16-ին՝ Գոյասի դեմ խաղում։ Իր առաջին մրցաշրջանում բրազիլացին Ինտերնասիոնալի կազմում հաղթեց Լիբերտադորեսի գավաթը։ 2011 թվականին նվաճեց Ռեկոպա Սուդամերիկանան և Լիգա Գաուշուն։ Ինտերնասիոնալի առաջին թիմի կազմում Ժեզուսը անցկացրեց 42 հանդիպում։


=== Ինտեր Միլան ===
2012 թվականի հունվարի 30-ին Ժեզուսը 4 միլիոն եվրոյի դիմաց տեղափոխվեց Ինտեր Միլան։ Սերիա A-ում իր դեբյուտը նշեց մայիսի 13-ին՝ Լացիոյի դեմ հանդիպման ավելացված ժամանակում փոխարինելով Դիեգո Միլիտոյին։ 2012-13 մրցաշրջանում Ժեզուսը դարձավ Ինտերի հիմնական կազմի խաղացող՝ 3–5–2 մարտավարությունում խաղալով Վալտեր Սամուելի և Անդրեա Ռանոկիայի հետ։ Եվրոպական առաջնություններում իր առաջին հանդիպումը անցկացրեց 2012 թվականի օգոստոսի 23-ին՝ Եվրոպայի Լիգայի որակավորման փլեյ օֆֆ փուլի Վասլույի դեմ խաղում։ Իր առաջին գոլը պրոֆեսիոնալ կարիերայում խփեց 2013 թվականի մայիսի 19-ին՝ Ուդինեզեի դեմ խաղում։ Այս մրցաշրջանում բրազիլացին անցկացրեց 44 հանդիպում, սակայն Ինտերը զբաղեցրեց 9-րդ հորիզոնականը առաջնությունում և չհայտավորվեց Չեմպիոնների Լիգային կամ Եվրոպայի Լիգային։
2013 թվականի հուլիսի 12-ին Ժեզուսը ստացավ 5 համարի մարզաշապիկը՝ Դեյան Ստանկովիչի հեռանալուց հետո։ 2013 թվականի օգոստոսի 10-ին՝ Ռեալ Մադրիդի դեմ ընկերական խաղում նա առաջին անգամ դուրս եկավ խաղադաշտ որպես Ինտերի ավագ։ 2013 թվականի սեպտեմբերի 24-ին բրազիլացին երկարաձգեց իր պայմանագիրը ակումբի հետ մինչև 2018 թվականը։ 2015 թվականի փետրվարի 4-ին՝ Նապոլիի դեմ Իտալիայի գավաթի խաղում նա անցկացրեց իր 100-րդ պաշտոնական հանդիպումը իտալական ակումբի կազմում։ Ինտերի կազմում Ժեզուսը անցկացրեց 141 հանդիպում՝ դառնալով 1 գոլի հեղինակ։


=== Ռոմա ===
2016 թվականի հուլիսի 14-ին Ժեզուսը 2 միլիոն եվրոյի դիմաց վարձավճարով տեղափոխվեց Ռոմա։ Իր պաշտոնական դեբյուտը նշեց օգոստոսի 17-ին՝ Չեմպիոնների Լիգայի որակավորման փլեյ օֆֆ փուլի Պորտուի դեմ խաղում։ Ռոմայի կազմում Սերիա A-ում իր առաջին հանդիպումը անցկացրեց օգոստոսի 20-ին՝ Ուդինեզեի դեմ խաղում։ 2016-17 մրցաշրջանի կեսից Ռոման 10 միլիոն եվրոյի դիմաց գնեց Ժեզուսի լրիվ տրանսֆերը։ 2018 թվականի ապրիլի 28-ին բրազիլացին հեռացվեց խաղադաշտից Կիևոյի դեմ խաղում՝ կարմիր քարտ ստանալով հանդիպման 58-րդ րոպեին։ 2017-18 մրցաշրջանում Ժեզուսը անցկացրեց 29 հանդիպում, իսկ Ռոման հասավ Չեմպիոնների Լիգայի կիսաեզրափակիչ, որտեղ սակայն 2 խաղերի արդյունքում պարտվեց Լիվերպուլին։
Իր առաջին գոլը Ռոմայի կազմում Ժեզուսը խփեց 2018 թվականի նոյեմբերի 11-ին՝ Սամպդորիայի դեմ խաղում։


== Միջազգային կարիերա ==
Ժեզուսը ներկայացրել է Բրազիլիան երիտասարդական հավաքականներում։ Բրազիլայի մինչև 20 տարեկանների հավաքականի կազմում նա սկսեց հանդես գալ 2010 թվականի սկզբից։ 2011 թվականին Ժեզուսը մասնակցեց մինչև 20 տարեկանների Հարավային Ամերիկայի առաջնությանը՝ անցկացնելով իր թիմի բոլոր 8 հանդիպումները և օգնելով Բրազիլիային հաղթել այս առաջնությունը։ 2011 թվականին նա Մ20 հավաքականի կազմում մասնակցեց նաև աշխարհի առաջնությանը՝ օգնելով Բրազիլիային նվաճել այս գավաթը։
Բրազիլիայի ազգային հավաքականի կազմում Ժեզուսը իր դեբյուտը նշեց 2012 թվականի մայիսի 26-ին՝ Դանիայի դեմ խաղում։ Նա մասնակցեց 2012 թվականի Օլիմպիական խաղերին՝ օգնելով թիմին հասնել եզրափակիչ, որտեղ սակայն Բրազիլիան 1-2 հաշվով պարտվեց Մեքսիկային։


== Կարիերայի վիճակագրություն ==


=== Ակումբային վիճակագրություն ===
2020 թվականի հունվարի 15-ի դրությամբ


=== Միջազգային վիճակագրություն ===


== Նվաճումներ ==


=== Ակումբային ===
Ինտերնասիոնալ

Լիբերտադորեսի գավաթ. 2010
Լիգա Գաուշու. 2011
Ռեկոպա Սուդամերիկանա. 2011


=== Միջազգային ===
Հարավային Ամերիկայի Մ20 առաջնություն. 2011
ՖԻՖԱ աշխարհի Մ20 առաջնություն. 2011
Ամառային օլիմպիական խաղեր. արծաթ․ 2012
Սուպերկլասիկո դե լաս Ամերիկաս. 2014


== Ծանոթագրություններ ==


== Արտաքին հղումներ ==
Ժեզուսի պաշտոնական Ֆեյսբուքի էջը
Ժեզուսի պաշտոնական Ինստագրամի էջը
Ժեզուսը transfermarkt-ում
Ժեզուսը soccerbase.com-ում
Ժեզուսը WhoScored.com կայքում
Ժեզուսը Ռոմայի պաշտոնական կայքում
Ժեզուսը Ինտեր Միլանի պաշտոնական կայքում
Ժեզուսը ՈՒԵՖԱ-ի պաշտոնական կայքում